[{"text_idx": "#000001", "text": "Bilbotar burgesiako gizon modernoa hiriko bizitza publikoan protagonista bihurtu eta modernitateak ekarritako gai nagusietan partaide izango da."}, {"text_idx": "#000005", "text": "Iraultza industrialaren asmakizuna zen Arratiako tranbia izango da gizon hauek euren beharlekuetara eramango dituena. Bertan, ordutegi ezarriak, lanabes ezezagunak eta beharlagun berriekin topo egingo dute, hainbat eta hainbat beste lurraldetatik etorriak, ustez etorkizun hobearen bila. Joan-etorri honek XX. mendean zehar gora egingo du."}, {"text_idx": "#000006", "text": "Aldaketa giro honetan, XIX. mendeko hirian modernitateak ekarritako berrikuntzen eta asmakizunen inguruan jakin-min handia sortu zen, hauexek mundua aldatzen ari ziren eta. Garaiko egunkarietan eta argitalpenetan denetarako mirarizko erremedioak, denetariko tramankulu miresgarriak eta era guztietako zerbitzu berritzaileak jasotzen ziren. Bestalde, prentsaren bitartez atzerritik etorritako notiziek beste paisaiak, kulturak eta asmakizunak ezagutzeko irrika zabaldu zuten. Beti ziren bizitza modernoak zer mintzagai ekarriko zain."}, {"text_idx": "#000010", "text": "Zientziaren garapena eta metodo zientifikoa gure inguruan ere hedatutz joango dira eta diziplina denek izango dute goiz ala berandu gure arlo akademikoan lekurik, garaiko intelektualen lanari esker batik bat. Nabarmendu beharra dago gurean, hizkuntzalaritzaren garrantzia, epe honetan sortuko bait dira Bizkaiko lehen Euskarazko Katedra (1888), Eusko Ikaskuntza (1918), Euskaltzaindia (1919) edo Euskalerriaren Adiskideen Elkartearen pizkundea. Euskararenganako interesa eta ardura berpi\u0300ztuz joango da ikerketa eta ikasketa mailan."}]